**ОДГОВОРИ НА ПИТАЊА - ДОДАТНА ОБЈАШЊЕЊА 06-74/15:**

01.07.2015.

1. **Питање:** Да ли сматрате да је додатним условима-финансијски капацитет на страни 10/35 конкурсне документације, тј. да је понуђач у периоду у последње три године остварио нето добитак у вредности не мањој од 14.000.000,00 динара превише високо одређен и као такав није у логичној вези са предметном јавном набавком? С обзиром на мале профитне марже у превозу добит од 14 мил. одговара промету од 140 мил. динара, те сматрамо да је услов дискриминаторски и није у лоогичној вези са предметом набавке.

Молимо наручиоца да измени и смањи тражени захтев у погледу овако формираног додатног услова, како би захтевани износ био примерен предмету јавне набавке и омогућио учешће већем броју понуђача и на тај начин обезбедио конкуретност у постпуку јавне набавке, као и економичност и ефикасност.

**Одговор:** У складу са Вашим захтевом, као и са чланом 63. ЗЈН изменили смо део конкурсне документације који се односи на нето добитак у приход. Измена се може наћи на Порталу управе за јавне набавке као и на интернет страни Наручиоца. Сматрамо да смо конкурсну документацију урадили у свему према Закону о јавним набавкама и самим тим тражени услови никако не могу бити дискриминаторски. Поступили смо у свему према члану 10. ЗЈН јер смо омогућили што већу конкуренцију, као и према члану 76. Став 6. јер наши услови не дискриминишу остале понуђаче. Дакле, ми као Наручиоци нисмо стриктно навели из које делатности понуђачи морају да остваре тражене приходе, већ само тражени приход кумулативно за претходне три године као и могућност подношења заједничке понуде (члан 80 и члан 81) па самим тим учешће у предметној набавци може да узме шири круг понуђача. Из свега наведеног, захтевани износ је примерен са предметом набавке као и са процењеном вредности.

1. **Питање:** Да ли се као тражени доказ – Извод из регистра финансијских извештаја и података о бонитету правних лица и предузетника БОН, издат од Агенције за привредне регистре мисли на БОН-ЈН који издаје АПР?

**Одговор:** Да, као тражени доказ се подразумева БОН-ЈН који издаје АПР.

1. **Питање:** Колика је километража коју аутобуси прелазе дневно? Колио у просеку?

**Одговор:** Као што стоји на страни 20 конкурсне документације у спецификацији услуге са структуром цене, дневна километража по школском дану износи 200 км.